ഹിൽഡ സാച്ച്സ്

സ്വീഡിഷ് പത്രപ്രവർത്തകയും പരിഭാഷകയും എഴുത്തുകാരിയും ഫെമിനിസ്റ്റുമായിരുന്നു ഹിൽഡ ഗുസ്താഫ്വ സാച്ച്സ് (ജീവിതകാലം,13 മാർച്ച് 1857, നോർകോപ്പിംഗ് - 26 ഫെബ്രുവരി 1935).

ഹിൽഡ സാച്ച്സ് നോർകോപ്പിംഗിലെ വ്യാപാരിയായിരുന്ന ജോഹാൻ ഗുസ്താഫ് എങ്‌സ്ട്രോമിന്റെയും ഗുസ്താഫ്വ അഗസ്റ്റ ഗുസ്താഫ്‌സന്റെയും മകളായിരുന്നു. നാട്ടിൻപുറങ്ങളിൽ ഒരു ഗൃഹാദ്ധ്യാപികയായി അവർ കുറച്ചുകാലം ജോലിചെയ്തു. 1878–1881 ൽ സ്റ്റോക്ക്ഹോമിലെ ഹെഗ്രെ ലെറിനിനെസെമിനാരിയറ്റിൽ പഠനം നടത്തി. തുടർന്ന് അദ്ധ്യാപനത്തിലേക്ക് മടങ്ങി. 1886-ൽ അവർ ജൂത ഫ്ലോറിസ്റ്റ് കാൾ ഫ്രെഡ്രിക് സാച്ചിനെ (1860–1893) വിവാഹം കഴിച്ചു. 

തന്നെയും മക്കളെയും പിന്തുണയ്ക്കുന്നതിനായി 1893-ൽ ജീവിതപങ്കാളിയുടെ മരണശേഷം ഒരു പത്രപ്രവർത്തകയായി ഔദ്യോഗിക ജീവിതം ആരംഭിച്ച അവർ 1895 മുതൽ 1920 വരെ ഡിഎൻ, നിയാ ഡാഗ്ലിറ്റ് അല്ലെഹണ്ട, എസ്‌വിഡി, സ്റ്റോക്ക്ഹോംസ്ബ്ലാഡെറ്റ് തുടങ്ങി നിരവധി പത്രങ്ങൾക്കായി റിപ്പോർട്ട് ചെയ്തു. 1899 ൽ റോമിൽ നടന്ന അന്താരാഷ്ട്ര ജേണലിസ്റ്റ് കോൺഫറൻസിൽ പ്രതിനിധിയായി പങ്കെടുത്ത ആദ്യവനിതയായിരുന്ന അവർ അവിടെ സ്വീഡിഷ് പേപ്പർ എൻ‌ഡി‌എയെ പ്രതിനിധീകരിച്ചു. 1902-ൽ നാഷണൽ അസോസിയേഷൻ ഫോർ വിമൻസ് സഫറേജ് സ്ഥാപകരിലൊരാളായ അവർ 1912-1921 ൽ അവിടെ ബോർഡ് അംഗമായിരുന്നു.
 അവലംബം
http://www.ub.gu.se/kvinn/portaler/arbete/biografier/
Hilda G Sachs, urn:sbl:6305, Svenskt biografiskt lexikon (art av Ellinor Melander), hämtad 2015-01-02.
 കൂടുതൽ വായനയ്ക്ക് 


വർഗ്ഗം:1857-ൽ ജനിച്ചവർ
വർഗ്ഗം:1935-ൽ മരിച്ചവർ